20/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Acordo sobre a creación, composición e réxime de sesións das Comisións Informativas Permanentes-Xunta de Portavoces

O Pleno da Deputación Provincial en sesión celebrada o día 4 de agosto de 2015 adoptou o seguinte ACORDO PRIMEIRO.- As Comisións Informativas Permanentes da Deputación Provincial da Coruña serán oito, coa denominación e atribucións que a seguir se sinalan: A súa competencia refírese fundamentalmente ás seguintes materias: orzamento e expedientes de modificación de créditos, contas, ingresos (propios e doutros entes públicos), gastos de competencia do pleno, operacións de crédito, inventarios, balances, ordenanzas fiscais, e calquera outro asunto de natureza económico-financeira, así como ao estudo de todos os asuntos relacionados coa función pública, funcionarios, persoal laboral, persoal eventual, relacións sindicais, seguridade e hixiene, protocolo e relacións públicas. Coñecerá, con carácter residual, de todos aqueles asuntos non atribuídos a outra comisión informativa permanente. Estudará as cuestións relacionadas con plans, convenios e actuacións en garantía de prestación de servizos sociais de competencia municipal e de equilibrio intermunicipal, as relacionadas co apoio económico, técnico e xurídico aos concellos para a implantación e funcionamento dos devanditos servizos, a creación e xestión de servizos sociais de atención especializada supramunicipais ou supracomarcais; financiamento de programas de servizos sociais das entidades de iniciativa social; educación e bolsas de estudos; promoción da solidariedade entre institución e cidadáns e destes entre si con especial acento nas políticas de igualdade de xénero. As súas atribucións serán as de fomento e promoción de temas relacionados cos distintos sectores económicos, modernización e instalacións comerciais e similares, protección ao sector pesqueiro, acuicultura e cultivos mariños, riqueza forestal, fomento agropecuario, agricultura e, en xeral, promoción económica e fomento do emprego na provincia. Abarca o estudio dos expedientes referidos a plans provinciais xerais, cooperación ás obras e servizos municipais, asistencia e cooperación xurídica a municipios, asistencia e cooperación económica e técnica a municipios, defensa xurídica, servizos públicos de carácter supramunicipal e, se é o caso, supracomarcal; políticas lingüísticas e elaboración dos plans de normalización lingüística de acordo coa lexislación en vigor. A súa competencia circunscríbese a asuntos relacionados coas estradas e camiños provinciais, autorizacións, licenzas de obras e todos os proxectos relacionados con eles, ademais dos expedientes de expropiacións forzosas e urbanismo e temas relativos ao medio. As súas atribucións serán as de ditame, estudo, informe ou consulta sobre as materias relativas a arquivos, bibliotecas, museos, exposicións e concursos, fomento das artes escénicas e musicais, programas de actividades culturais dirixidos aos concellos ou en colaboración con outras entidades e organismos, subvencións culturais, monumentos e lugares artísticos; potenciación do turismo de xeito coordinado con todos os concellos da provincia e coa Xunta de Galicia. As súas atribucións serán as de ditame, estudo, informe ou consulta sobre as materias relativas ao deporte e á mocidade, programas de actividades deportivas dirixidas aos concellos ou en colaboración con outras entidades, organismos ou asociacións, subvencións en materia deportiva e promoción da participación dos mozos e mozas na vida política, socioeconómica e cultural. A súa competencia refírese ao patrimonio provincial e a expedientes de contratación de obras, servizos e subministracións, así como todos os proxectos relacionados coas devanditas obras e plans de ordenación do territorio. Segundo.- Cada comisión estará integrada por trece membros, dos cales cinco pertencerán ao Grupo Popular, tres ao Grupo Provincial Socialista, dous ao Grupo Bloque Nacionalista Galego – Asembleas Abertas, un ao Grupo Provincial Marea Atlántica, un ao Grupo Compostela Aberta e un ao Grupo Alternativa dos Veciños. O presidente de cada comisión será designado por resolución do presidente da Deputación, d que dará conta ao Pleno. Terceiro.- Estas Comisións xuntaranse con periodicidade mensual nos días e horas nos que as propias Comisións determinen. CUARTO.- Ata que non se regule axeitadamente no Regulamento orgánico da Deputación, funcionará provisionalmente unha Xunta de Portavoces, integrada polo presidente, a vicepresidenta e os portavoces de cada un dos grupos da Corporación. A Xunta de Portavoces asistirá e asesorará o presidente sobre toda cuestión relacionada co funcionamento do Pleno e, singularmente, sobre a fixación da orde do día das sesións plenarias. Reunirase unha vez ao mes, o mércores da semana anterior á celebración da sesión plenaria ordinaria, sen prexuízo de que poida convocarse en calquera outro momento. O presidente O secretario xeral Valentín González Formoso José Luis Almau Supervía